philips etc. doen te wetene allen ende eenen yegellyck tegenwoirdich
ende toecomende dat wy ontfangen hebben de oitmoedighe supplicatie van
frambach van gulpen ingesetene van onsen lande van lymborch
inhoudende hoe dat omtrent een maent voer dongeval nae geruert
gebeurt is dat want de w vrauwe ende heere van hollant
oft hen dieneers hen vanteerden dat soe verre de suppliant
willem zyn bruerdere oft hen dieneers bynnen der herlichheyt
van hollant gelegen inder voirs. onsen lande van lymborch quamen
jagen dat zy hen souden arresteren soe heeft die voirs. suppliant doen ter tyt
wel dickmale geseght totten schoonsone van wylen janne mahin, dat
desselve jan mahin doertertyt bode van hollant hem suppliant met vreden
soude laten, ende dat hy verstont dat deselve jan hem oft zyn dieneers
soude willen commeren oft arresteren zoe verre dat zy bynnen der
heerlicheyt van hollant quamen jagen ende dat soe verre de voirs.
jan hem sulcke schande aendede dat hy den selven van hen soude keren
ende hem alsoe wel mochte daeraff wachten oft verdragen, hebbende
tselve den voorseyden janne insgelycx ontboden gehadt met jacoppen
de noefscourt seggende hy suppliant voer redene dat hy maer en begeerde
te jagen navolgende den previlegien ende onse blyde incompste
dat omtrent veerthien dagen voer tvoirs. ongeval is oyck gebeurt
dat de voirs. willem des voirs. suppliiants bruerdere heeft geseght
zy denoterende de dieneeers van hollant hebben der armen knecht
hofs hoss bynnen der heerlichheyt van hollant gecommeert mits dat
hy daer was jagende ende ick was doen daerby hadden zy my
gecommert ick soude den bode van my ge$$$ende geslagen hebben
vanden welcken te weetene op sint thomas dach ende xvc lv is
gebeurt dat de suppliant ende zyn bruerdere zyn des morgens avont
tsamen met hueren jachonden gaen jagen in onsen lande van daelhem
alwaer heure honden ter plaetsen geheeten blyberch hebben upgejaecht
eenen haze loopende deselve van daer inde voirs. heerlichheyt van hollant
voirs. heerlicheyt van hollant denwelcken die voirs. suppliant ende zyn
bruedere met heuren honden aldaer hebben vervolght gehadt ende inder
selver heerlichheyt wesende zyn aldaer gecomen de voirs. jan mahin
ende clais mahin zyn sone met eenen hennen neve geheeten anthonle noir ende de voirs. jan mahin siende eenen geheeten pirot zoene vanden
halswuve des voirs. frambachs suppliants die met hem aldaer was
jagen gecommen is den selven naegeloopen die hem ontliep ende dit
siende de voirs. willem brueder des suppliants is haestelyck naeden voirs. jan
ende zynen geselschape gegaen ende de voirs. jan ende geselschap den
voirs. willem siende zyn hem oyck haestelyck tegen gegaen ende by malcanderen
gecomen zynde heeft die voirs. willem gebraecht den voirs. janne mahin oft
hy daer gecomen was om hem te commeren oft tarresteren gelyck hy gedaen
hadde de soene vanden meyer van hoss daerop die selve jan antwoorde
neen, seggende dat hy ter toe egheenen last en hadde maer dat hy
daer gecommen was om te besiene wye daer jaeghde daerop die voirs. willem
replicerende seyde dat siet ghy wel dat ick t ben ende myn bruedere
gaet van hier oft ghy sult slagen crygen welcken nyettegenstaende
en hebben de voirs. jan ende zyn geselschap nyet willen gaen oft wycken
zoe dat die voirs. willem hen is ingevallen ende zy hem van gelycken
ende syn alsoe strytbarich geworden roepende deselven jan alzoe de
voirs. willem heeft naderhant heeft hoiren seggen ende de $$$ nochtans
ten tyde van$$ gevechte nyet en hoorde gelyck hy by eede pretenteert te
affirmeren holla holla je vienne avecq la loy du pays welck gevecht
siende de voirs. suppliant wel omtrent twee bunderen lants van daer wesende
hebbende eenen zwyn spriet in zyn handen is zynen brueder ter helpe
geloopen ende heeft metten selven loope den voirs. claesen metten
voirs. spriet in syn schouderen eenen steeke gegeven omtrent den rugghe
daeraff hy bynnen cortten dagen daernae is genesen geweest ende
terrstont daernae soe is die voirs. suppliant strytbarich gewordden metten
voirs. janne mahin ende dieselve willem metten soene vanden selven
janne die welcke een geladen busse hadde ende met anthonne
le noir zynen neve die welcke eenen zweyn spriet hadde soe dat
die voirs. willem vanden voirs. anthonne le noir heeft eenen
steeke gecregen deur die mouwe van zynen wambeyse, ende die
voirs. suppliant vanden voirs. janne mahin hebbende eenen
precheelstaff eenen worp doer zynen hoet dewelcken hy op
zyn hooft hadde ende de voirs. suppliant heeft met zyn voirs. spriete
vanden voirs. janne mahin gesteken ende denselven by grooten ongelucke
geraeckt in zyn zyde van welcken steeke hij de anderen dachs
van deser werelt is gescheyden al tot zynen grooten leetsen, ende
hebben die voirs. suppliant ende zyn bruedere die partye geinteresseerde
gecontenteeert ende gesoentgeer $$$ naerdere is blyckende by den bescheede
daeraff zynde ter saken van welcken ongevalle onse procureur generael
in brabant hem suppliant ende zynen bruedere in onsen raide van brabant
heeft doen dagen te compareren in persoone pretenderende tselve gebeurt
te zyn inden persoon vanden voirs. jan mahin exercerende zyn offitie
dwelck alsoe hy suppliant hoept nemmermeer blycks en sal al eest
alsoe dat dieselve procureur hem is funderende op sekere informatie
die welcke die voirs. vrouwe van hollant by zyne majesteyts offitiers nyet
als wel behoiren soude ende seer partyelyck heeft doen nemen ende
scryven mits den welcken hy suppliant nyet vryelyck en mach hanteren
bynnen desen onsen landen van herweerts overe al tot zyne zynder huysvrauwe
ende kynderen eeuwige bederffenisse ende noch meer syn sonde soe verre
hem erop nyet en worde verleent onse gratie ende genade ende opene
brieven van remissien ertoe dienende soe hy suppliant seght dus
daerom oitmoedelyck biddende. waerom zoe eest dat
wy de saken voerscreven overgemerckt ende hierop gehadt dadvys van onsen
lieven ende getrouwen cancellier ende luyden van onsen raide in
brabant ende tot dyen gehoirt onsen procureur generael geneycht wesende
ter beden des voirs. suppliants frambachs van gulpen suppliants ende willende
hem in desen gratie ende genade prefereren voer rigeur ende strangheyt
van rechte zunderlinge ter eeren ende weerdicheyt vander bitter passien
ons liefs heeren jesu xpi die hy voer het menschelyck geslechte
geleden heeft up sulcks dach als heden hebben denselven suppliant
inden gevalle als boven quytgeschonden vergeven ende geremitteert
schelden quyte ende remitteren uuyt sunderlingher gratien
by desen tfeyt ende ongeval voer verhaelt mitsgaders alle offensie
ende bruecke corporelle ende criminelle daerinne hy hem
overmits ende uuyt ssaken van gene des voirs. is tegene ons onse
hoocheyt ende justitie eenichssins mach hebben ontgaen ende
mesdragen ende hebben hem dyen aengaende wedergestelt ende
gerestitueert stellen weder ende restitueren tot zynen goeden name fame
ende geruchte in onsen voirs. landen van brabant lymborch ende
allen anderen onsen landen ende heerlicheyden ende tot zynen onverbeurden
goeden in dyen hy eenige onder ons heeft gelyck $$$ in alder manieren
zoe hy was voer die toecompste vanden voirs. feyte ende ongevalle
abolerende ende te nyenwte doende tvoirs. dagement ende procedure
in onsen voirs. raide begonst imponerende hierop een eeuwich geswych
onsen voirs. procureur generael in brabant ende allen anderen onsen
justicieren ende officieren wye zy zyn satisfactie ende belternisse
herst ende voeral gedaen der partye geinteresseerde indyen die noch
nyet gedaen en zy ende eenige daertoe staet $$$ alleenelyck
$$$houdelyck dat die voirs. suppliant gehouden sal zyn tvoirs. feyt ende
*ongeval tegen ons te beteren $$ nae gelegentheyt vander saken
ende faculteyt van zyne goeden met oyck te betalen die redelycke
costen van justitien hieromme alreede gedaen ende te doene
allet ter taxatien ende moderatien van onsen voirs. cancellier
ende luyden van onsen voirs. raide in brabant die wy daer toe
gecommitteert hebben ende committeren by desen behalfven oyck ende
in desen versien dat die voirs. suppliant nyet en sal mogen eer
voirs. vrauwen van hollant hueren kynderen officieren oft familie
messeggen oft mesdoen oft oyck inde voirs. heerlicheyt van hollant
eenigen overlast doen oft voirtstieren allet opte pene van te
verliesen eeffect van desen onsen brieven ontbieden
daerom ende bevelen denselven onsen cancellier ende raidsluyden
dat voer hen geroepen dieghene die daerom behoiren geroepen te zyne
zy procederen wel ende deuchdelyck ter verificatien ende intermenente
van desen ende totter taxatien ende moderatien vander voirs. amende
ende costen van justitien alsoe zy sullen bevinden behoirende welck
intermement de voirs. suppliant egehouden sal zyn te versaecken
ende hem in persoone te presenteren in onsen voirs. raide bynnen
zess maenden naestcommende up gelycke pene als voren ende
dat gedaen ende de voirs. c$$$ boete ende costen van justitien
getaxeert ende betaelt zynde in handen vanden ghenen dyen dat
behoiren sal hy onse voirs. procureur generael ende alle aenderen onse
ende onser vassallen oft der smaelre heeren rechteren justicieren
officieren ende ondersaten jegenwoirdighe ende toecomende dyen
dat aengaen sal mogen heure stedehouderen ende eenyegelyck van hen
bezundere zoe hen toebehoiren sal doen laten ende gedooghen den voirs.
suppliant van deser onser jegenwoirdiger gratien ende remissien ende van
alle dinhouden van desen inder vuegen ende manieren voeren verhaelt
rustelyck vredelyck volcommelyck ende eeuwelyck genyeten ende gebruycken sonder
hem te doene oft te laten geschieden nu noch in toecomende tyden enigen
hinder letsel oft moiyenisse aen lyve noch aen goeden ter contrarien
maer indyen zyn lyff oft enige van zynen onverbeurde goeden waeromme
gearresteert gevangen becomert oft beleth waeren dat zy die setten ende
stgellen oft doen setten ende stellen terstont ende sonder vertreck tot
geheelder ende volcomender $$$ want ons alsoe gelieft
ende ten eynde dat dit goet vast ende gestadich blyve tot
eeuwigen dagen soe hebben wy onsen zegel hieraen doen hangen
f.80v behoudelyck in anderen dingen onsen rechte ende eenenygelycken anderen
dessyns in allen $$egenen in onser stadt van bruessele inde
maent van aprille opten goeden vrydach int jaer ons heeren duysent
vyffhondert ende zessenvyftich van onsen rycken van spaengien
ende sicillien eerste van ingeant vranckryck naepels t iiiie
opde plycke stont gescreven aldus byden coninck in zynen
raede ende geteeckent $ de facuwez visa recepta
$ecollo $$$ ende $$$ $$$$$$ zyn$ $$$ by mij
3 handtekeningen